Vrou van selfmoord gered, toe verkrag | Maroela Media
Die dam waar die voorval plaasgevind het. Foto: Google Maps
'n Man is Sondag, sowat 'n maand nadat hy 'n vrou wat glo selfmoord wou pleeg gered maar daarna verkrag het, in hegtenis geneem.
LookLocal Kempton Park het Dinsdag berig die selfmoord- en verkragtingvoorval het op 8 Augustus by 'n klein dam in Van Riebeeckpark in Kempton Park, Gauteng, plaasgevind.
Konst. Sharon Mahamba, 'n woordvoerder van die Sebenza-polisiestasie, het gesê die vrou is omstreeks 06:30 na die dam glo met die voorwendsel om selfmoord te pleeg. "Die vrou het in die dam in geloop en wou haarself verdrink," het Mahamba aan LookLocal gesê.
Mahamba het gesê twee mans wat verby die dam gestap het, het haar gesien en uit die dam gered. "Een van die mans het haar toe verkrag. Ná die daad het hy vir haar drie piesangs en 'n koeldrank gegee."
Die twee mans het haar selfoon gegryp en weggehardloop. Die vrou het ná die voorval 'n saak van verkragting en diefstal by die Sebenza-polisiestasie gaan oopmaak.
Volgens Mahamba is die 25-jarige verdagte Sondag in hegtenis geneem nadat die slagoffer haar vriendin in Edleen besoek het, en die verdagte in Besembosstraat sien loop het. Sy het dadelik die polisie gebel wat die man in die gebied in hegtenis geneem het.
Bron: LookLocal Kempton Park
Kempton Park rooftog selfmoord verkragting
Goeie genade tog! Nee wat. Wat te erg is, is te erg.
So die stuk skuim het haar net gered om te verkrag! Hierdie nasie sal en wil ek nie verstaan nie.
Is daar nog laagtes oor om te bereik vir hierdie barbare.??….Net sodra ek dink ek kan nie meer geskok word nie….
Dis nou ondankbaar, hy red haar lewe, gee haar n skokbehandeling en vrugte. Sy is intussen lewendig. Haar waardering..mmm..